**MÜƏLLİF SÖZÜ**

*D* ilbazilər... Bu soyad artıq tək Qazax mahalının və Azərbaycanın çərçivəsi ilə məhdudlaşmayaraq, onun sərhədlərindən kənarda da tanınır. On il öncə qarşıya qoyduğumuz məqsədin - Qazax mahalının son dərəcə zəngin tarixi-nin ictimai-siyasi proseslərin axarında deyil, ayrı-ayrı tanınmış nəsillərin/soyların simasında təqdim etmək işində «Dilbazilər» bizim 2003-cü ildə kitab şəklində işıq üzünə çıxardığımız «Vəkiloğulları»ndan sonra ikinci təşəbbüsümüzün məhsulu olaraq qarşınızdadır.

Geneologiya (şəcərə haqqında elm) - nəsillərin tarixinin, ayrı-ayrı şəxslərin mənşəyinin öyrənilməsi, qohumluq əlaqələrinin müəyyənləşdirilməsi, şəcərələrin (soyağacların) tərtibi ilə məşğul olan köməkçi tarix fənni olaraq hər zaman maraq doğurmuşdur. Qərb ölkələrində, eləcə də Şərqin feodal dövlətlərində silki imtiyaz-ların formalaşması ilə bağlı olaraq bu işin mahiyyəti tarixən mühüm önəm kəsb et-mişdir.

Əgər etnik tariximizə dair ədəbiyyatı izləsək, türklərin öz soylarının şəcərəvi qaydada yazıya alınmasına maraqları uzaq qədimlərə gedib çıxır və bunun ilkin nümunəsi olaraq Fəzlullah Rəşidəddinin (1247-1317) «Oğuznamə»sini görürük. Burada Nuh peyğəmbərdən başlayaraq, Oğuz hökmdarlarının şəcərəsi Sultan Mahmud Səbüktəkin Qəznəviyə qədərtəqdim edilir. Tarixçi alim, mərhum akade-mik Ziya Bünyadov fundamental «Azərbaycan Atabəylər Dövləti» əsərində Azərbaycan Atabəyləri və monqol yürüşləri ərəfəsində digər həmhüdud ölkələrdə hakimiyyətdə olmuş digər türk sultan sülalələrinin şəcərələrini də verir. Osmanlı Sultanlarının, Çingizilərin şəcərəsi məlumdur. Xivə hökmdarı Əbülqazi Bahadırxa-nın (1603-1663) məşhur «Şəcəreyi-Tərakimə» (Türkmənlərin soy kitabı) (1659) və «Şəcəreyi-Türk» (Türklərin soy kitabı) (1663) kimi qiymətli əsərlərində biztürklərin nəsil şəcərələri erkən orta əsrlərdən həmin zəmanəyə qədər dəqiqliyə son dərəcə yaxınlıqla izlənir. Tarixi qaynaqlara isnad edilməklə, orta yüzillərdə Azərbaycan coğrafiyasında hakimiyyətdə olmuş Şirvanşahlar, Səfəvilər, Qacarlar hökmdar sülalələrinin şəcərələri məlumdur.

Quzey Azərbaycan XIX yüzilin əvvəllərində Rusiyaya ilhaq edildikdən sonra yerli əsilzadə soyların şəcərələrinin yazıya alınması və sənədləşdirilməsi yeni məz-munlu nizamlı bir iş halına gətirildi. XVIII yüzilin ikinci yarısı və XIX yüzilin əvvəllə-rində yaşadığımız diyar Rusiyaya birləşdirilənə qədər burada hakimiyyət sürmüş Azərbaycan xan sülalələrinin şəcərələri də ruslar zamanında təfsilatı ilə öyrənilmiş və Qafqaz Arxeologiya Komissiyasının Topladığı Aktlar adlı 13 cildlik qaynaqda (rus dilində) nəşr edilmişdir. XIX yüzildə fəaliyyətdə olmuş məşhur «bəy komissiyaları» bu işdə əvəzsiz rol oynamışdılar.

Sovet hakimiyyətinin qurulması ilə bərabərlik elan edildi və hakim ideologiya-nın izlədiyi niyyətin məcrasında adamların müəyyən bir soykökə aid edilməsinə zərurət ortadan qaldırıldı. Yeni yetişən gənclik bu üzdən öz nəsil-soykök mənsubiyyətlərini tədricən unutmağa başladı, yaşlı nəslin təmsilçiləri cavanları bu barədə məlumatlandırmağa lüzum görmədi, hətta bir qədər ehtiyatlandılar. Mənşəcə imti-yazlı nəsillərin təmsilçiləri adətən öz keçmiş sosial mənşələrini ört-basdır etməyə çalışır, öz rəsmi tərcümeyi-hallarında «yoxsul ailədə» doğulduqlarını vurğulayırdı-lar. Ümumiyyətlə, bu hal xalq və millətin formalaşması prosesində bütün xalqlarda müşahidə edilən bir tendensiyadır, lakin sovet dönəmində bizdə ifrat şəkil almışdı. Müasir gənclərin öz nəsil mənsubiyyətiəri, mənsub olduqları soyun tarixi keçmişi haqqında məlumatsızlığı və ya bu məzmunda bəsit bilgilərin daşıyıcıları olmaları, keçmişlərinə o qədər də maraq göstərmədikləri bundan irəli gəlirdi.

Lakin postsovet, postsosialist ölkələrdə genealogiyaya marağın artması son zamanların ümumi tendensiyası kimi diqqəti cəlb edir. Məsələn, Rusiyada son illər-də ayrı-ayrı məşhur soyların tarixləri yazılmışdır. Bu baxımdan Rusiyada yaşayan azərbaycanlı şərqşünas, akademik Əhməd İsgəndərov «İmperiyanın qürub çağı» adlı fundamental əsərində Romanovlar çar sülaləsinin tarixini təfsilatı ilə qələmə al-mışdır. Qonşu Gürcüstanda bütün gürcü nəsillərinin tarixlərini öyrənən müvafiq cə-miyyət fəaliyyət göstərir (onun rəhbərliyi ilə yazışmalarımız vardır).

Son illərdə Azərbaycan cəmiyyətində genealogiyaya marağın artmasını da bu kontekstdə gözdən keçirmək lazım gəlir. Gürcüstandakı kimi sistemli olmasa da, bu sahədə hər halda müəyyən araşdırmalar aparılmış, onların nəticələri nəşr edilmiş-dir. Eldar ismayılovun «Azərbaycanın dövlət rəhbərləri. Xronoloji və şəcərə cədvəl-ləri» broşurası (1998), Talış vilayəti xanlarının və onlarm nəsillərinin (Talışinskilə-rin) şəcərə kitabı da bu sıradan sayıla bilər. Bunlardan başqa, Şəmistan Nəzirlinin «Qacarlar», Rəfail Hüseynovun «Rəfibəylilər», Fazil Rəhmanzadənin «Bədəlbəyli-lər» (2006) kitabları bu sahədə boşluğun doldurulması yönündə dəyərli işlər kimi diqqəti çəkir. Görkəmli tarixçi Sara xanım Aşurbəyli «Şirvanşahlar dövləti» adlı fundamental əsərində Şirvanşahların, «Bakı şəhərinin tarixi» əsərində Bakı xanlarının şəcərəsini xronoloji ardıcıllıqla izah edir. Bu sonuncu əsərində eyni zamanda özünün mənsub olduğu Aşurbəylilər bəy soyunun Aşur xan Əfşardan başlayan şə-cərəsini də özünün tərtibatında təqdim etmişdir.

Qazax mahalı əsilzadələrinin - ağa/bəy, sultan (hərbi-köçəri el başçısı) soyları-nın şəcərəsinə gəldikdə, artıq qeyd etdiyimiz kimi, rus hakimiyyəti zamanında Qaf-qazın türk-müsəlman əhalisi arasında bu zümrəyə aid edilən nəsillərin əsil-nəsəbi-ni müəyyənləşdirmək və dəqiqləşdirmək məqsədi ilə vilayətlər üzrə qurulan «bəy komissiyaları», o cümlədən Qazax mahalı ağaları/bəylərinin məsələsi ilə məşğul olan Tiflis bəy komissiyası öz zamanında bu məsələdə mühüm rol oynadılar. Bu mötəbər komissiyaların işində ilkin tələb ağa/bəy nəsilləri təmsilçilərinin öz yazılı nəsil şəcərələrini rəsmən təqdim etmələri idi. Bu şəcərə rəsmi sənəd olaraq təsdiq-lənir, ağa/bəy ailələrinin tərkiblərində fərdlər ayrıca sıra-nömrələr altında göstəril-məklə xüsusi kitaba yazılırdılar. Kənar şəxslərin bu zümrəyə düşmələri son dərəcə çətin idi.

Qafqaz Sərdarı Baş İdarəsi Şurası və Qafqaz Baş Mülki idarəsi Şurası tərəfindən 20 fevral 1869-cu ildə və 19 dekabr 1877-ci ildə Tiflisin dörd bəy komissiyası tərəfindən hazırlanmış protokollar və siyahılar əsasında tərtiblənmiş və hökumət tərəfindən təsdiqlənmiş «Zaqafqaziya Diyarı müsəlman hissələrində nəsillikcə bəylər və nəsillikcə ağalar zümrəsinə aid edilən, bu zümrənin şəxsi hüquqları haqqında la-yihəyə əsasən, onlara Rusiya imperiyasının nəsillikcə dvoryanlarının hüquqları ve-rilməklə, onların bəylərvə ağalaradının saxlanılmasını nəzərdə tutan yüksək təbə-qə nəsillərinin və şəxslərinin adbaad siyahı məcmuəsi» adlı rəsmi sənəddə Qazax, Borçalı, Şəmsəddin, Trialet pristavlığı və Sərtçala bölgəsi üzrə türk ağaları/bəyləri arasında 57 «nəsillikcə ağa/bəy soyu» müəyyən edilmiş və təsdiqlənmişdi. Ağaların sözügedən komissiya tərəfindən müəyyən edilmiş başqa kateqoriyaları da mövcud idi. Qeyd edək ki, bu kateqoriyalarda Dilbazoğulları (Dilbazilər) «Dilba-zovlar» adı ilə məcmuədə «nəsillikcə ağalar» («rodovıe aqaları») kateqoriyasında sözügedən mahalların 57 «nəsillikcə ağa/bəy soyu» sırasında 33-cü nömrə altında qeyd olunmuşlar.

Qazax mahalının ağabəy soylarından hələlik yalnız Vəkilovlar tərəfimizdən öyrənilmiş, bu yeddi illik araşdırma 2003-cü ildə nəşr edilmiş və müsbət qarşılanmışdır. «Dilbazilər» qeyd etdiyimiz kimi, Qazax mahalı üzrə məsələyə ikinci əsaslı yanaşmadır. Başqa soylara gəldikdə, bu sıradan əlavə olaraq qeyd edə bilərik ki, əlimizdə Qazax mahalının ağabəy soylarından Qayıbovların - müəllim Zülfüqar Qayıbov tərəfindən, Miralayevlərin - tarixçi alim Teymur ağa Miralayev tərəfindən, Dağ Kəsəməndə yaşamış Əfəndiyevlər - akademik Rasim Əfəndi tərəfindən, Əski para bəylərindən Şərifovların bu sətirlərin müəllifi tərəfindən tərtib edilmiş şəcərələri vardır. Bunlar əlbəttə, ilkin təşəbbüslər kimi müsbət qarşılansalar da, təxmini xa-rakter daşıyır və düzəlişlərə, əlavələrə ehtiyac duyulur.

Bundan başqa, Azərbaycan türkləri arasında öz intellektual göstəricilərinə görə fenomenal sayıla biləcək məşhur Şıxlinskilərin nəsil şəcərəsinin bərpası üzərində tərəfimizdən aparılan araşdırmalar davam edir. Qazax mahalı bəyləri sırasında Usubovlar, Paşayevlər, Alaybəyovlar, Qayıbovlar barəsində əlimizdə külli miqdar-da materiallar toplanmışdır və onların sistemləşdirilməsi qarşıda bir vəzifə olaraq dayanır. Eləcə də, bu sətirlərin müəllifinin «Terequlovlar tatar nəsli. Və onların Azərbaycanla necə qohumlaşdıqları barədə» başlıqlı rusca nəşr etdirdiyi məqalədə («Zerkalo» qəzeti, 176(1921), 11 sentyabr2004-cü il)Terequlovların əldəetdiyimiz rəsmi şəcərəsinin dərci ilə yanaşı, onlar haqqında qaynaqlara isnad edilməklə ət-raflı məlumat vermişik. Qazax mahalının son dərəcə maraqlı və zəngin keçmişə malik olan Qiyasbəylilər soyunun şəcərəvi qaydada araşdırılması hələ qarşıda dur-sa da, bu işdə ilk addım olaraq Fəridə Ləmanın «Həsən ağa Qiyasbəyli» kitabı gə-ləcək sistemli araşdırmada faydalı zəmin rolunu oynaya bilər.

Yeri gəlmişkən qeyd edək ki, Qazax mahalında ziyalılararasında öz keçmişlə-rinə maraq güclüdür. Məsələn, əlimizdə Daş Salahlı kəndində məskun olan və ağalar/bəylər zümrəsinə daxil olmayan nəsillərin - bu elin məlumatlı kişilərindən Əmrahoğlu Mədəd tərəfindən, Yuxarı Salahlıda məskun olan Ağqıraqlıların və Ağacanoğullarının - müəllim Fərhad Məmmədov tərəfindən, Hüseynkoxalının (Atıcılar, Alıkoxalı) - kənd müəllimi mərhum İmrayıl Alıyev tərəfindən, Hacıvəli oğullarının - müəllim Musa Vəliyev tərəfindən, Umudlu soyunun - bu sətirlərin müəllifi tərəfindən tərtiblənmiş nəsil şəcərələri vardır. Bunlar əlbəttə, yurdun, mahalın, vətəndaşı olduğumuz ölkənin tarixi keçmişlərinin ayrı-ayrı nəsillərin/soyların tarixçəsinin işığında öyrənilməsi və gərəyincə dərki baxımından, hesab edirik ki, bizdən sonrakı nəsillərə ünvanlanmış faydalı təşəbbüslərdir.

Bizim araşdırma obyektimiz olan Dilbazoğulları/Dilbazilərə gəldikdə, onların bəyliyi Səfəvi şahlarının zamanına gedib çıxır. Əfşarlar və sonra xanlıqlar dönəmlə-rində onlar bu imtiyazlarını hifz etmişlər. Rusiya hakimiyyəti bizim diyarda bərqərar olduqdan sonra məlum 1818-ci il Nizamnaməsi ilə Qafqazda ağaların/bəylərin hüquq və imtiyazları təsbit edilərkən bu hüquqlar Qazax mahalı üzrə sözügedən zümrədən olan sair soylar kimi Dilbazoğullarına da şamil olundu.

Ümumiyyətlə, Qafqaz Baş İdarəsinin 1844-cü il, çar I Nikolayın 6 dekabr 1846-cı il tarixli qərarları ilə Qafqazın müsəlman hissəsində şah fərmanları ilə xan, bəy, vəkil, sultan, ağa titulu daşıyanlar nücəbalar (dvoryanlar) zümrəsinə aid olunaraq, onların torpaq hüquqları təsbit edilərkən, Dilbazovlar (Dilbazilər. Dilbazoğulla-rı) da hökumətin bu tədbirindən kənarda qalmamışlar. Onlar Gürcüstan və onun tərkibində Qazax Sancağı (Livası, Xas Bəyliyi, Mahalı, Distansiyası) Rusiyaya birləşdirildikdən sonra Dilbazoğulları yeni hakimiyyət tərəfindən ağalar zümrəsinə («aqalarskoye sosloviye» və ya «bekskoye sosloviye») aid edilməklə, nəsillikcə ağa («rodovıye aqaları») sayılmış və dvoryan (nücəba) imtiyazları 1920-ci iləqədər saxlanmışdır.

Dilbazoğullarının tarixçəsində russayağı «Dilbazov» (bəzən hətta «Delibo-zov», «Dilibazov» formasında) soyadı da XIX yüzilin 70-ci illərindən görünməyə başlamışdırsa, el arasında onlar yenə əvvəlki tək, «Dilbazoğulları», «Dilbozlu», ədəbi qaynaqlarda eyni zamanda paralel olaraq «Dilbazi», yaxud «Dilbazzadə» deyə xatırlanırlar.

Firidun bəy Köçərlinin hələ XIX yüzilin sonlarında «nəcabətü fətanətdə məşhur, fəsahətü bəlağətdə və həmçinin şairiyyətdə məlum və püriştihar ümərayi-Dil-baz» deyə xatırlatdığı Dilbazoğulları (Dilbazilər, Dilbazovlar) XVIII yüzildən bəri ziyalılar, alimlər, şairlər, ürfan sahibləri, maraqlı peşə adamları, sadəcə nəcib və əksərən xeyirxah şəxsiyyətlər kimi tanınmışlar.

Bu soykök ədəbiyyatımıza adları hörmətlə xatırlanan, istedadları və orijinal söz sahibi olmaları şeir-sənət biliciləri tərəfindən etiraf olunan Əbdürrəhman ağa Şair Dilbazoğl u, Hacırəhim ağa Vəhidi, bu ocağın gəlini Şahnigar (anım Rəncur Qiyasbəyova-Dilbazova, Camal ağa Giryan, Mirvarid Dilbazi kimi şairlər, Yaqut Dilbazi kimi yazıçı bəxş etmişdir. Elm adamları sırasında Əsəd Dilbazi, Nəcməddin Hacıyev (Dilbazi), Yusif Yusifov (Dilbazi) və başqaları bu çevrədə yaxşı tanınır və etiraf olunurdular. Bu soydan xalq artisti, baletmeyster və pedaqoq olaraq sənəti bütün Azərbaycanda və onun hüdudlarından kənarda etiraf olunan Əminə Paşa qızı Dilbazi parlamışdır. Bu siyahını hələ çox uzatmaq olardı.

Diibazovlar 1920-30-cu illərə qədər məkan etibarilə Böyük və Kiçik Xanlıqlar kəndlərində məskun idilər, xeyli sayda şəxsi malikanələri burada yerləşir, həmçinin qəza mərkəzi olan qonşu Qazax şəhərində yaşayırdılar. Onların əkin-biçin torpaq-ları, örüş yerləri Böyük və Kiçik Xanlıqlar kəndləri ərazisində və həndəvərində idi. Yaylaq qismində öz mal-heyvan sürüləri və ailələri ilə Dilican dağlarına - Qazax ellərinin minillik yaylaq yerlərinə qalxırdılar. Dilbazi ağalarının əkinçilik, maldarlıq, qo-yunçuluq təsərrüfatları ilə yanaşı, bəzilərinin atçılıq təsərrüfatları da mövcud idi və onlar Qazax-Borçalı ağaları arasında bu sahənin ən yaxşı biliciləri kimi tanınırdılar. Məsələn, XX yüzilin əvvəlinə - sovetləşmə ərəfəsindəki son dönəmdə Əbdürrəhman ağa Hacıkərim ağa oğlu, onun oğlu Osman ağa, eləcə də Böyük ağa Dilbazov-lar bu işin ən yaxşı biliciləri kimi qeyd olunurlar.

1885-ci ilə aid bir sənəddə Dilbazi (sənəddə Delibozov) ağalarını əsasən bu şəxslər təmsil edirdilər:

*Hasan ağa Dilbazov*

*Söyün ağa Dilbazov*

*Şamil ağa Dilbazov*

*Nadir ağa Dilbazov*

*Söyün ağa İbrahim ağa oğlu*

*ismayıl ağa ibrahim ağa oğlu*

*Abdulla ağa Mustafa ağa oğlu*

*Kornet Rəhim ağa Dilbazov*

*Süleyman ağa Dilbazov*

*Böyük ağa Dilbazov*

*Allahyar ağa Dilbazov*

*Hacımahmud ağa Dilbazov*

*Əbdürrəhman ağa Hacıkərim ağa oğlu*

*Mehdi ağa ibrahim ağa oğlu.*

Artıq XIX yüzilin sonlarından bu soydan olan bəzi ağalar Qazax şəhərinə köçərək burada mal-mülk sahibi olmuş, kənddəki təsərrüfatlarını idarə etməklə yanaşı, şəhər həyatının vacib ünsürü olan ticarətlə də maraqlanmağa başlam:şdılar. Məsə-lən, Camal ağa Hacırəhim ağa oğlu, Çingiz ağa Kornet Rəhim ağa oğlu, Tahar ağa Əsəd ağa oğlu, ibrahim ağa Hacırəhim ağa oğlu Dilbazovlar kimi şəxslər öz nücəba mənsubiyyətləri ilə yanaşı, həm də bu kiçik əyalət şəhərində sanballı ticarət adamı kimi tanınırdılar. Özəlliklə də Çingiz ağa Dilbazov, Camal ağa Dilbazov, Tahar ağa Dilbazov 1920-ci ilə qədər və sovetləşmədən sonra «yeni iqtisadi siyasət» (NEP) dönəmində Qazax qəzasında iri ticarət əməliyyatları aparmağa keçmişdilər və onların hər üçünün şəhərin müxtəlif yerlərində və kənddə dükanları, mağazaları, daşınmaz əmlakları, mülkiəri vardı. Məsələn, bütün qəzada tənbəki ticarəti faktik olaraq Camal ağanın inhisarında idi.

Dilbazoğulları (Dilbazilər, Dilbazovlar) Qazax mahalının sair ağa/bəy nəsilləri ilə qohumluq münasibətlərində idilər və bu münasibətlər vaxtaşırı təzələnir, qız alır və qız verirdilər. Qız alıb, qız verməklə qohumlaşmaları daha çox Qazağın əsilzadə soylarından Vəkilovlar, Şıxlinskilər, Qiyasbəyovlar, Paşayevlər, Miralayevlər, Əfəndiyevlər, Hacıqasımovlar, Şərifovlar, Sultanovlar, Kərbəlayevlər, İsgəndərbə-yovlar ilə olmuşdur. Eyni zamanda öz aralarından evlənmə və rəiyyət zümrəsinə aid olan nəsillərdən evlənmə halları da az deyildi. Sovet dönəmində başqa millətlərdən olan qadınlarla evlənmə halları da müşahidə edilir.

Dilbazoğulları 1918-ci ildə Azərbaycanın istiqlalını alqışlamış, gənc dövlətin ayağını bərkitməsi yolunda əllərindən gələni etmişdilər. Arxiv sənədlərində Dilbazi lərdən olan birsıra gənc ağaların həmin il Dili-can yolu ilə Osmanlı cəbhəsindən geri çəkilib gedən rus əsgərlərinin tərk-silah olunmasında fəal çalışdıqları göstərilir.

Sovetləşmədən sonra bərabərliyin elan edilməsi ilə bağlı olaraq, Dilbazovların da bütün imtiyazları və torpaqları əllərindən alındı, onların çoxunun əmlakı müsadirə edildi. Dil-bazovlar öz ağa/bəy keçmişləri sarıdan təqiblərə, həbslərə, sürgünlərə, repressiyalara mə-ruz qoyuldular. Lakin yeni iqtisadi siyasət dövründə onlann bəziləri ticarəti genişləndirmək və təsərrüfatlarını dirçəldə bilməklə yenidən öz maddi vəziyyətlərini düzəltmişdilər. Hö-kumətdən narazı olan bəzi Dilbazilər isə qaçaq düşmüşdülər (Dilbaz və Əli Əbdürrəhman ağa oğlu Dilbazovlar, Allahyar ağa Allahyar ağa oğlu Dilbazov), bu mübarizədə həyatlarını itirdilər.

Ardınca kollektivləşmə prosesinin başlanması ilə onların müqaviməti daha açıq forma aldı. 1931-ci ilin fevralında Musaköydə (Xanlıqlar) ordu hissəsinin köməyi ilə aparılmış «kəndliləh tərk-silah əməliyyatı» onların üstündən qara yel kimi əsdi. Onların demək olar hamısı ucdantutma həbsə alındı, iki nəfər kənddə camaatın gözünün qarşısında güllələndi, beş nəfər Qazax həbsxanasında güllələndi, beş nəfər ailəliklə Qazaxıstana sürgün edildi, bəziləri isə Qazax qəzası hüdudlarından kənara sürgün olundular. Kənddəki mal-heyvanları, daş tikililəh, dəyirmanları, evlə-ri müsadirə olundu. Sürgünə gedən yaşı ötmüş qocalar sürgün yerində dünyalarını dəyişdi, körpələr tələf oldular.

Aşağıdakı siyahılara diqqət edək:

Sovet hakimiyyət orqanları ilə silahlı toqquşmalarda həlak olan Dilbazilər:

*Allahyar ağa Allahyar ağa oğlu Dilbazov   
Əli ağa Əbdürrəhman ağa oğlu Dilbazov*

Azərbaycan Fövqəladə Komissiyası - Azərbaycan Dövlət Siyasi idarəsi -Azərbaycan Xalq Daxili İşlər Komissarlığı (AzÇK - AzQPU - NKVD) orqanları tərəfindən 1923-1938-ci illər arasında güllələnməyə məhkum edilmiş Dilbazovlar:  
*Dilbaz ağa Əbdürrəhman ağa oğlu Dilbazov*

*Məmməd ağa Dilbazov*

*Nəsrəddin ağa Əsəd ağa oğlu Dilbazov*

*Zirəddin ağa Hüseyn ağa oğlu Dilbazov*

*Hüseyn ağa Hacı ağa oğlu Dilbazov (80 yaşında)*

*Ələddin ağa İbrahim ağa oğlu Dilbazov*

*Hacı ağa Hüseyn ağa oğlu Dilbazov*

*İsgəndər ağa Rəhim ağa oğ/u Dilbazov*

*Mansır ağa Rəhim ağa oğlu Dilbazov*

*Hacı bəy Vəli ağa oğlu Dilbazov*

*Cəlal ağa Camal ağa oğlu Dilbazov*

*Osman ağa Əbdürrəhman ağa oğlu Dilbazov*

*Məhəmməd ağa Nəsrəddin ağa oğlu Dilbazov*

*Eyyub ağa Səməd ağa oğlu Dilbazov*

*Nadir ağa Haqverdi ağa oğlu Dilbazov*

Sovetləşmədən sonra təqiblər, sıxışdırmalar, yeni quruluşun onlara bəslədiyi etimadsızlıq üzündən Xanlıqlardan uzaqlaşaraq başqa bölgələrdə məskunlaşma-ğa məcbur qalmış Dilbazovlar:

*Ömərağa Əbdürrəhman ağa oğlu Dilbazov (Ağbaba mahalı -Amasiya) Hacı Nəsrədin ağa oğlu Dilbazov (Baş Keçid, Şindilər k.)*

Həmin dövrdə Qazax qəzası hüdudlarından kənara sürgün edilmiş Dilbazovlar:

*Böyük ağa Vəli ağa oğlu Dilbazov Çingiz ağa Rəhim ağa oğlu Di/bazov İsmayıl ağa Hacıkərim ağa oğlu Dilbazov*

1931-ci ildə ailəliklə Qazaxıstana sürgün edilmiş Dilbazovlar:

*Camal ağa Hacırəhim ağa oğlu Dilbazov*

*Eyyub ağa ismayıl ağa oğlu Dilbazov*

*Mustafa ağa Hacı bəy oğlu Dilbazov*

*İbrahim ağa Hacırəhim ağa oğlu Dilbazov (qayıtmayıb)*

*Kamil ağa Əsəd ağa oğlu Dilbazov (qayıtmayıb)*

*İbrahim ağa Hüseyn ağa oğlu Dilbazov* Bu soydan olan, doğmaları repressiya olunan cavanların özlərini qoruma düşüncəsi ilə Xanlıqlar kəndindən pərən-pərən düşmələri 1931-ci ilə təsadüf edir. Məsələn, Nəsrəddin ağanın oğlu Hacı Dilbazov Borçalının Baş Keçid rayonunda, onun qardaşı Məhəmməd Dilbazov Ermənistanda Saral kəndində məskunlaşmış-dılar. Onlardan bəzilərinin Azərbaycanda yaxşı tanınan öz Dilbazov soyadlarını ehtiyat üzündən yaxın babalarının adları ilə bağlı yeni soyadlara dəyişmələri də bu illərə təsadüf edir. Yaxın babaların adlarına isnad edilməklə Yusifov (Usubov), Hacı-yev, Hacıkərimov, Əsədov, Rəhimov, Hüseynov, Alıyev (Əliyev), Ömərov və s. kimi soyadlar məhz bu illərdə qəbul edilmişdir.

ikinci Cahan Savaşı da itkilər baxımından Dilbazoğulları üçün izsiz ötüşmədi. Neçələri bu müharibədən qayıtmadılar. Məsələn:

*Ənvər Nəsrəddin ağa oğlu Dilbazov Sirac Camal ağa oğlu Dilbazov İsgəndərZiyaddin ağa oğlu Dilbazov Məhəmməd Hacı bəy oğlu Dilbazov Eyyub ağa Ismayıl ağa oğlu Dilbazov*

İkinci Cahan Savaşı cəbhələrində igidliklə döyüşmüş, ad-san qazanaraq geri dönən Dilbazovlar da oldu:

*Nadir Niftalı ağa oğlu Usubov Müseyib Osman ağa oğlu Dilbazi*

Zəmanələrinin gözüaçıq adamları olan Dilbazilərdən elmli-savadlı adamların çoxluğunun bir səbəbi də onlarda yeni yetişən gəncliyin, hətta qızların təhsil alma-sına hər zaman xüsusi diqqət yetirmələri olmuşdur. Sovetləşmənin ilk ilində Bakıda Mədinə xanım Qiyasbəylinin (Vəkilova) təşəbbüsü ilə açılan Qızlar Seminariyasında bu nəsildən 4 qız: Sənəm, Yaqut, Mirvarid, Sayalı Dilbazovalar oxuyurdu (bu dörd qız gözəl ziyalılar olaraq yetişdilər). Təbib, baytar həkimi, iqtisadçı, müəllim -Dilbazilər arasında daha çox üstünlük verilən peşələr kimi diqqəti çəkir.

50-ci illərdə Stalinin şəxsiyyətə pərəstişinin ifşasından, onun ağır nəticələrinin aradan qaldırılmasına başlandıqdan sonra Dilbazilərdə rahat nəfəs almağa başladılar. Lakin hər halda, 80-ci illərin sonlarına qədər ehtiyatı əldən buraxmadılar, adam arasında danışıqlarına ciddi fikir verdilər. 30-cu illərdə repressiya olunanlardan bəziləri bəraət ala bildilərsə, bir çoxlarının toz basmış, saralıb-solmuş «cinayət işləri» hələ də bu qərarı gözləməkdədir. Rejimin tədricən mülayimləşməsi, Dilbazilərdən olan gənclərin ictimai keçmişlərindən dolayı qarşılarındakı maneələrin aradan qalxması ilə onlar daha səylə elmlərə yiyələnməyə başladılar və çoxları cə-miyyətdə onlara layiq olan yerləri tutdular.

Bizim günlərdə Dilbazilər daha çox Qazax şəhərində, Gəncədə və Bakıda məs-kundurlar. Azərbaycanın başqa əyalət şəhərlərində yaşayanları da var. Doğma Xanlıqlarda isə bu soydan cəmi bir neçə ailə yaşayır. 1990-cı illərdən sonra bəzi Dilbazilər xidməti və biznes fəaliyyətləri ilə bağlı olaraq Rusiyada, Qazaxıstanda, Ukraynada məskunlaşdı, uzaq xaricə gedənləri də oldu. XIX yüzilin sonlarında naməlum səbəb üzündən Osmanlıya mühacirət etmiş Ömər ağa Dilbazın törəmələri hazırda Çankırı vilayətinin Atkaracalar ilçəsinin İlipınar köyündə, eləcə də Konya və Sinopda yaşayırlar. Türkiyə hüdudlarında onların toplam sayları 500-ə yaxın oldu-ğu deyilirvə hamısı Dilbaz soyadı daşıyırlar, ata-babalarının «Qazax-Borçalı sınırından gəldiyini» bilirlər. Və hazırda ata yurddakı qohumları ilə əlaqələri bərpa et-mişlər.

Dilbazilərdə müşahidə olunan irsi müştərək cizgilər - nəcib zahiri sima, ağbə-nizlik, hündürboyluluq, dərin intellektual qabiliyyət, obrazlı düşüncə tərzi, qətiyyət, yurdsevərlik, öz keçmişlərinə bağlılıq və mənə görə ən maraqlısı -uzunömürlülükdür. Onların əksəri məhdud şəhər mühitində belə rahatca 90-ı aşıra bilir və son günlərinə qədər aydın zəkalarını, yaddaşlarını hifz edirlər.

Hesab edirik ki, Azərbaycan türkləri arasında yaxşı tanınan Dilbazoğullarının (Dilbaziiərin) yaşam tarixçəsini bir küll olaraq və xronoloji ardıcıllıqla araşdırmaqla, əziz millətimizin əsil-nəcabətinin ayrı-ayrı soyların timsalında öyrənilməsi işinə özümüzün daha birtöhfəmizi diqqətinizə təqdim etmiş oluruq.  
  
 Yeri gəlmişkən, kitab yazılarkən bu nəslin bütün təmsilçilərini əhatə etmək istə-yimiz bir sıra çətinliklərlə üzləşdi, belə ki, bu insanlarınçoxu Qazaxdan uzaqlaşmış, ölkənin ucqar bölgələrində məskunlaşmışlar, hətta başqa ölkələrdə yaşayan ailələr var. Qohumluq münasibətləhnin və əlaqələrin bir çox hallarda zəifləmiş və hətta qı-rılmış olması səbəbincə onlardan bəziləri ilə əlaqə qurmaq mümkün olmadısa da, hər halda adları xatırlandı. Kitabın yazılmasında öz dəyərli məsləhətlərini müəllif-dən əsirgəməyən hər kəsə öz dərin minnətdarlığımı bildirirəm. Hər hansı qeyri-də-qiqliyə dair iradlar bildirilərsə, buna görə də bəri başdan təşəkkür edirəm. Gələcək nəşrlərdə bu iradlar nəzərə alınacaqdır.